अब ये झील ईबे पर बिकने जा रही है. एस्थवेट वाटर झील का मालिकाना हक़ दरअसल नाइज़ल वुडहाउस नाम के एक व्यक्ति के पास है. वे 280 एकड़ की ये झील और वहाँ बनी बाकी चीज़ें बेच रहे हैं क्योंकि उनकी रिटायरमेंट की उम्र नज़दीक आ रही है.इसकी कीमत तीन लाख पाउंड बताई गई है जिसमें बोटहाउस, दुकान और एक अन्य इमारत शामिल है.इस झील का ज़िक्र वर्ड्सवर्थ की कविता में आता है. इसे बेचने के लिए ऑनलाइन विज्ञापन दिया गया है. झील के मालिक का कहना है कि ऑनलाइन विज्ञापन से अंतरराष्ट्रीय स्तर पर भी रुचि आएगी.वहीं स्थानीय पर्यटन केंद्र में पॉलिसी और शोध के प्रमुख रिचर्ड ग्रीनवुड को इस तरह से झील को बेचना काफ़ी अजीब सा लगता है.उन्होंने कहा, “बाकी चीज़ों के बिकने के बारे में तो सुना है लेकिन ईबे पर झील को बेचे जाने की बात नहीं सुनी. इसलिए मुझे नहीं पता कि लोगों की क्या प्रतिक्रिया होने वाली है. शायद स्थानीय लोगों को इसमें ज़्यादा रुचि होगी.”(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)